CELEX: 32014D0836
Language: et
Date: 2014-11-27 00:00:00
Title: 2014/836/EL: Nõukogu otsus, 27. november 2014 , millega määratakse kindlaks teatav üleminekukord, mis käsitleb Suurbritannia ja Põhja-Iiri Ühendkuningriigi osalemise lõpetamist teatavates liidu õigusaktides politseikoostöö ja kriminaalasjades tehtava õigusalase koostöö valdkonnas, mis on võetud vastu enne Lissaboni lepingu jõustumist

28.11.2014   
            
            
               ET
            
            
               Euroopa Liidu Teataja
            
            
               L 343/11
            
         NÕUKOGU OTSUS,
   27. november 2014,
   millega määratakse kindlaks teatav üleminekukord, mis käsitleb Suurbritannia ja Põhja-Iiri Ühendkuningriigi osalemise lõpetamist teatavates liidu õigusaktides politseikoostöö ja kriminaalasjades tehtava õigusalase koostöö valdkonnas, mis on võetud vastu enne Lissaboni lepingu jõustumist
   
      (2014/836/EL)
   
   EUROOPA LIIDU NÕUKOGU,
   võttes arvesse Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli (nr 36) üleminekusätete kohta („protokoll nr 36”), eriti selle artikli 10 lõike 4 teist lõiku,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Vastavalt protokollile nr 36 oli Ühendkuningriigil võimalus nõukogule 31. maiks 2014 teatada, et ta ei aktsepteeri komisjonile ja Euroopa Liidu Kohtule Lissaboni lepinguga antud volitusi enne Lissaboni lepingu jõustumist politseikoostöö ja kriminaalasjades tehtava õigusalase koostöö valdkonnas vastuvõetud liidu õigusaktide puhul.
            
         
               (2)
            
            
               Ühendkuningriik teavitas nõukogu nõukogu eesistujale 24. juulil 2013 saadetud kirjaga, et ta ei aktsepteeri Lissaboni lepinguga komisjonile ja Euroopa Liidu Kohtule antud volitusi politseikoostöö ja kriminaalasjades tehtava õigusalase koostöö valdkonnas. Sellest tulenevalt lõpetatakse 1. detsembril 2014 asjaomaste politseikoostöö ja kriminaalasjades tehtava õigusalase koostöö valdkonnas vastuvõetud õigusaktide kohaldamine Ühendkuningriigi suhtes.
            
         
               (3)
            
            
               Ühendkuningriik võib teatada oma soovist osaleda nendes õigusaktides, mida tema suhtes enam ei kohaldata.
            
         
               (4)
            
            
               Ühendkuningriik märkis, et ta kavatseb teatada oma soovist osaleda mõnes nimetatud õigusaktis.
            
         
               (5)
            
            
               Vastavalt protokolli nr 36 artikli 10 lõike 4 teisele lõigule peaks nõukogu komisjoni ettepaneku põhjal määrama kindlaks eelnevast tuleneva vajaliku üleminekukorra. Samuti võib nõukogu vastavalt artikli 10 lõike 4 kolmandale lõigule määrata kindlaks, et Ühendkuningriik peaks vastutama nende võimalike otseste finantstagajärgede eest, mis tulenevad põhjendatult ja vältimatult Ühendkuningriigi asjaomastes õigusaktides osalemise lõpetamisest.
            
         
               (6)
            
            
               Oluline on vältida katkestusi nende õigusaktide rakendamises ja kohaldamises, millega Ühendkuningriik soovib taasühineda. Seetõttu tuleks jätkata nende õigusaktide kohaldamist Ühendkuningriigi suhtes lühiajalise üleminekuperioodi jooksul, kuni jõustuvad nõukogu ja komisjoni otsused, millega nähakse ette Ühendkuningriigi osalemine nendes õigusaktides.
            
         
               (7)
            
            
               Kuna Ühendkuningriik ei ole teatanud nõukogule oma soovist osaleda nõukogu otsustes 2008/615/JSK, (1) 2008/616/JSK (2) ja nõukogu raamotsuses 2009/905/JSK (3) („Prümi otsused”), siis lõpetatakse nende kohaldamine Ühendkuningriigi suhtes 1. detsembril 2014. Nende otsuste kohaldamise lõpetamisest tulenevalt ja kuni ajani, mil Ühendkuningriik taasühineb Prümi otsustega, peaks Ühendkuningriik kaotama õiguskaitse eesmärgil juurdepääsu Eurodac-süsteemile, mis loodi Euroopa Parlamendi ja nõukogu määrusega (EL) nr 603/2013 (4).
            
         
               (8)
            
            
               Võttes siiski arvesse Prümi otsuste praktilist ja tegevusega seotud tähtsust liidu jaoks avaliku julgeoleku ning eelkõige õiguskaitse ja kuritegude ennetamise, avastamise ja uurimise seisukohast, peaks Ühendkuningriik tihedas koostöös Ühendkuningriigi operatiivpartnerite, teiste liikmesriikide, komisjoni, Europoli ja Eurojustiga kohustuma läbi viima igakülgse tasuvuse ja rakendamise analüüsi, et hinnata Prümi otsustega taasühinemise väärtust ja sellest saadavat praktilist kasu ning selleks vajalikke samme, kusjuures analüüsi tulemused tuleks avaldada 30. septembriks 2015.
            
         
               (9)
            
            
               Juhul kui eelnimetatud tasuvuse ja rakendamise analüüs lubab positiivseid tulemusi, peaks Ühendkuningriik langetama vastavalt protokolli nr 36 artikli 10 lõikele 5 31. detsembriks 2015 otsuse selle kohta, kas ta teatab nõukogule järgneva nelja nädala jooksul oma soovist osaleda Prümi otsustes. Ühendkuningriik on teatanud, et sellise otsuse vastuvõtmiseks peab parlament selle eelnevalt heaks kiitma.
            
         
               (10)
            
            
               Eeskirjad finantstagajärgede kohta, mis tulenevad Ühendkuningriigi osalemise lõpetamisest Prümi otsustes, on sätestatud nõukogu otsusega 2014/837/EL (5).
            
         
               (11)
            
            
               Vastavalt protokolli nr 36 artikli 10 lõike 4 teisele lõigule ei osale Ühendkuningriik käesoleva otsuse vastuvõtmisel, kuid see on tema suhtes siduv,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas loetletud õigusaktide kohaldamine Ühendkuningriigi suhtes jätkub kuni 7. detsembrini 2014.
   Artikkel 2
   1.   10 päeva jooksul alates 30. novembrist 2014 alustab Ühendkuningriik igakülgse tasuvuse ja rakendamise analüüsi läbiviimist, et hinnata Prümi otsustega taasühinemise väärtust ja sellest saadavat praktilist kasu ning selleks vajalikke samme.
   Ta teeb seda tihedas koostöös Ühendkuningriigi operatiivpartnerite, kõikide teiste liikmesriikide, komisjoni, Europoli ja Eurojustiga.
   2.   Ühendkuningriik avaldab lõikes 1 osutatud tasuvuse ja rakendamise analüüsi tulemused 30. septembriks 2015.
   3.   Juhul kui tasuvuse ja rakendamise analüüs lubab positiivseid tulemusi, langetab Ühendkuningriik vastavalt protokolli nr 36 artikli 10 lõikele 5 31. detsembriks 2015 otsuse selle kohta, kas ta teatab nõukogule oma soovist Prümi otsustes osaleda. Teade tuleb esitada nelja nädala jooksul alates 31. detsembrist 2015.
   Artikkel 3
   Ühendkuningriik kaotab õiguskaitse eesmärgil juurdepääsu Eurodaci andmebaasile, mis on loodud vastavalt Eurodac-süsteemi määrusele (EL) nr 603/2013, senikauaks, kuni jõustub otsus, millega kinnitatakse Ühendkuningriigi osalemist Prümi otsustes.
   Artikkel 4
   Kui Ühendkuningriik ei ole alates 31. detsembrist 2015 nelja nädala jooksul teatanud oma soovist osaleda Prümi otsustes, esitab komisjon Euroopa Parlamendile ja nõukogule aruande, milles kirjeldab Ühendkuningriigi nendes otsustes mitteosalemise mõju.
   Artikkel 5
   Käesolev otsus jõustub 30. novembril 2014.
   
      Brüssel, 27. november 2014
      
         
            Nõukogu nimel
         
         
            eesistuja
         
         A. GIACOMELLI
      
   
   
      (1)  Nõukogu 23. juuni 2008. aasta otsus 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 1).
   
      (2)  Nõukogu 23. juuni 2008. aasta otsus 2008/616/JSK, millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 12).
   
      (3)  Nõukogu 30. novembri 2009. aasta raamotsus 2009/905/JSK laboritoiminguid tegevate kohtuekspertiisi teenuse pakkujate akrediteerimise kohta (ELT L 322, 9.12.2009, lk 14).
   
      (4)  Euroopa Parlamendi ja nõukogu 26. juuni 2013. aasta määrus (EL) nr 603/2013, millega luuakse sõrmejälgede võrdlemise Eurodac-süsteem määruse (EL) nr 604/2013 (millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest) tõhusaks kohaldamiseks ning mis käsitleb liikmesriikide õiguskaitseasutuste ja Europoli taotlusi sõrmejälgede andmete võrdlemiseks Eurodac-süsteemi andmetega õiguskaitse eesmärgil ning millega muudetakse määrust (EL) nr 1077/2011, millega asutatakse Euroopa amet vabadusel, turvalisusel ja õigusel rajaneva ala suuremahuliste IT-süsteemide operatiivjuhtimiseks (ELT L 180, 29.6.2013, lk 1).
   
      (5)  Nõukogu 27. novembri 2014. aasta otsus 2014/837/EL, millega määratakse kindlaks võimalikud otsesed finantstagajärjed, mis tulenevad põhjendatult ja vältimatult Suurbritannia ja Põhja-Iiri Ühendkuningriigi osalemise lõpetamisest teatavates liidu õigusaktides politseikoostöö ja kriminaalasjades tehtava õigusalase koostöö valdkonnas, mis on võetud vastu enne Lissaboni lepingu jõustumist (vt käesoleva Euroopa Liidu Teataja lk 17).
   
      LISA
      ARTIKLIS 1 VIIDATUD ÕIGUSAKTIDE LOETELU
      
                  1.
               
               
                  1985. aasta Schengeni lepingu rakendamise konventsioon: artikkel 39, artikkel 40, artiklid 42 ja 43 (ulatuses, milles need on seotud artikliga 40), artikkel 44, artikkel 46, artikkel 47 (v.a. lõike 2 punkt c ja lõige 4), artiklid 54 kuni 58, artikkel 59, artiklid 61 kuni 69, artikkel 71, artikkel 72, artiklid 126 kuni 130 (ulatuses, milles need on seotud Schengeni konventsiooni nende sätetega,milles Ühendkuingriik osaleb) ning lõppakt — deklaratsioon nr 3 (artikli 71 lõike 2 kohta) (EÜT L 239, 22.9.2000, lk 19)
               
            
                  2
               
               
                  Nõukogu 28. septembri 2000. aasta otsus 2000/586/JSK, millega kehtestatakse menetlus ühispiiridel kontrolli järkjärgulise kaotamise kohta sõlmitud 14. juuni 1985. aasta Schengeni lepingu rakenduskonventsiooni artikli 40 lõigete 4 ja 5, artikli 41 lõike 7 ja artikli 65 lõike 2 muutmiseks (EÜT L 248, 3.10.2000, lk 1)
               
            
                  3.
               
               
                  Nõukogu 2. oktoobri 2003. aasta otsus 2003/725/JSK, millega muudetakse kontrolli järkjärgulist kaotamist ühispiiridel käsitleva 14. juuni 1985. aasta Schengeni lepingu rakenduskonventsiooni artikli 40 lõikeid 1 ja 7 (ELT L 260, 11.10.2003, lk 37).
               
            
                  4.
               
               
                  5. detsembri 1997. aasta ühismeede 97/827/JSK, millega luuakse organiseeritud kuritegevuse vastase võitlusega seotud rahvusvaheliste kohustuste siseriiklikul tasandil kohaldamise ja rakendamise hindamise mehhanism (EÜT L 344, 15.12.1997, lk 7)
               
            
                  5.
               
               
                  Nõukogu 18. detsembri 1997. aasta akt, millega koostatakse Euroopa Liidu lepingu artiklil K.3 põhinev konventsioon tolliasutuste vastastikuse abi ja koostöö kohta (EÜT C 24, 23.1.1998, lk 1)
               
            
                  6.
               
               
                  3. detsembri 1998. aasta ühismeede 98/700/JSK, mille nõukogu võttis vastu Euroopa Liidu lepingu artikli K.3 alusel Euroopa kuvaarhiveerimissüsteemi (FADO) rajamise kohta (EÜT L 333, 9.12.1998, lk 4)
               
            
                  7.
               
               
                  Nõukogu 29. mai 2000. aasta otsus 2000/375/JSK lapsporno vastase võitluse kohta Internetis (EÜT L 138, 9.6.2000, lk 1)
               
            
                  8.
               
               
                  Nõukogu 17. oktoobri 2000. aasta otsus 2000/641/JSK, millega asutatakse Euroopa Politseiameti loomise konventsiooni (Europoli konventsiooni), infotehnoloogia tollialase kasutamise konventsiooni ja ühispiiridel kontrolli järkjärgulist kaotamist käsitleva Schengeni lepingu rakenduskonventsiooniga (Schengeni konventsiooniga) loodud andmekaitse ühiste järelevalveorganite sekretariaat (EÜT L 271, 24.10.2000, lk 1)
               
            
                  9.
               
               
                  Nõukogu 17. oktoobri 2000. aasta otsus 2000/642/JSK liikmesriikide rahapesu andmebüroode vahelise koostöö korra kohta teabe vahetamisel (EÜT L 271, 24.10.2000, lk 4)
               
            
                  10.
               
               
                  Nõukogu 28. veebruari 2002. aasta otsus 2002/187/JSK, millega moodustatakse Eurojust, et tugevdada võitlust raskete kuritegude vastu (EÜT L 63, 6.3.2002, lk 1)
               
            
                  11.
               
               
                  Nõukogu 18. juuni 2003. aasta otsus 2003/659/JSK, millega muudetakse nõukogu otsust 2002/187/JSK, millega moodustatakse Eurojust, et tugevdada võitlust raskete kuritegude vastu (ELT L 245, 29.9.2003, lk 44)
               
            
                  12.
               
               
                  Nõukogu 16. detsembri 2008. aasta otsus 2009/426/JSK, millega tugevdatakse Eurojusti ja muudetakse otsust 2002/187/JSK, millega moodustatakse Eurojust, et tugevdada võitlust raskete kuritegude vastu (ELT L 138, 4.6.2009, lk 14)
               
            
                  13.
               
               
                  Nõukogu 25. aprilli 2002. aasta otsus 2002/348/JSK rahvusvahelise mõõtmega jalgpallivõistluste turvalisuse kohta (EÜT L 121, 8.5.2002, lk 1)
               
            
                  14.
               
               
                  Nõukogu 12. juuni 2007. aasta otsus 2007/412/JSK, millega muudetakse otsust 2002/348/JSK rahvusvahelise mõõtmega jalgpallivõistluste turvalisuse kohta (ELT L 155, 15.6.2007, lk 76)
               
            
                  15.
               
               
                  Nõukogu 13. juuni 2002. aasta raamotsus 2002/465/JSK ühiste uurimisrühmade kohta (EÜT L 162, 20.6.2002, lk 1)
               
            
                  16.
               
               
                  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT L 190, 18.7.2002, lk 1)
               
            
                  17.
               
               
                  Nõukogu 26. veebruari 2009. aasta raamotsus 2009/299/JSK, millega muudetakse raamotsuseid 2002/584/JSK, 2005/214/JSK, 2006/783/JSK, 2008/909/JSK ning 2008/947/JSK, edendades seeläbi isikute menetlusõigusi ja tõhustades selliste otsuste vastastikuse tunnustamise põhimõtte kohaldamist, mis tehakse, kui asjaomane isik ei viibi isiklikult kohtulikul arutelul (ELT L 81, 27.3.2009, lk 24)
               
            
                  18.
               
               
                  Nõukogu 24. veebruari 2005. aasta raamotsus 2005/214/JSK rahaliste karistuste vastastikuse tunnustamise põhimõtte kohaldamise kohta (ELT L 76, 22.3.2005, lk 16)
                  
                              —
                           
                           
                              Nõukogu 26. veebruari 2009. aasta raamotsus 2009/299/JSK, millega muudetakse raamotsuseid 2002/584/JSK, 2005/214/JSK, 2006/783/JSK, 2008/909/JSK ning 2008/947/JSK, edendades seeläbi isikute menetlusõigusi ja tõhustades selliste otsuste vastastikuse tunnustamise põhimõtte kohaldamist, mis tehakse, kui asjaomane isik ei viibi isiklikult kohtulikul arutelul (ELT L 81, 27.3.2009, lk 24)
                           
                        
            
                  19.
               
               
                  Nõukogu 6. oktoobri 2006. aasta raamotsus 2006/783/JSK konfiskeerimisotsuste suhtes vastastikuse tunnustamise põhimõtte kohaldamise kohta (ELT L 328, 24.11.2006, lk 59)
                  
                              —
                           
                           
                              Nõukogu 26. veebruari 2009. aasta raamotsus 2009/299/JSK, millega muudetakse raamotsuseid 2002/584/JSK, 2005/214/JSK, 2006/783/JSK, 2008/909/JSK ning 2008/947/JSK, edendades seeläbi isikute menetlusõigusi ja tõhustades selliste otsuste vastastikuse tunnustamise põhimõtte kohaldamist, mis tehakse, kui asjaomane isik ei viibi isiklikult kohtulikul arutelul (ELT L 81, 27.3.2009, lk 24)
                           
                        
            
                  20.
               
               
                  Nõukogu 18. detsembri 2006. aasta raamotsus 2006/960/JSK Euroopa Liidu liikmesriikide õiguskaitseasutuste vahelise teabe ja jälitusteabe vahetamise lihtsustamise kohta (ELT L 386, 29.12.2006, lk 89)
               
            
                  21.
               
               
                  Komisjoni 16. märtsi 2007. aasta otsus 2007/171/EÜ, millega nähakse ette nõuded teise põlvkonna Schengeni infosüsteemi võrgule (III sammas) (ELT L 79, 20.3.2007, lk 29)
               
            
                  22.
               
               
                  Nõukogu 12. juuni 2007. aasta otsus 2007/533/JSK, mis käsitleb teise põlvkonna Schengeni infosüsteemi (SIS II) loomist, toimimist ja kasutamist (ELT L 205, 7.8.2007, lk 63)
               
            
                  23.
               
               
                  Nõukogu 6. detsembri 2007. aasta otsus 2007/845/JSK, mis käsitleb kriminaaltulu jälitamise talituste vahelist koostööd kuritegelikul teel saadud tulu või kuritegevusega seotud muu vara jälitamise ja tuvastamise valdkonnas (ELT L 332, 18.12.2007, lk 103)
               
            
                  24.
               
               
                  Nõukogu 27. novembri 2008. aasta raamotsus 2008/977/JSK kriminaalasjades tehtava politsei- ja õigusalase koostöö raames töödeldavate isikuandmete kaitse kohta (ELT L 350, 30.12.2008, lk 60)
               
            
                  25.
               
               
                  Nõukogu 24. juuli 2008. aasta raamotsus 2008/675/ÜVJP, mis käsitleb Euroopa Liidu liikmesriikides tehtud süüdimõistvate kohtuotsuste arvessevõtmist uutes kriminaalmenetlustes (ELT L 220, 15.8.2008, lk 32)
               
            
                  26.
               
               
                  Nõukogu 27. novembri 2008. aasta raamotsus 2008/909/JSK vastastikuse tunnustamise põhimõtte kohaldamise kohta kriminaalasjades tehtud otsuste suhtes, millega määratakse vabadusekaotuslikud karistused või vabadust piiravad meetmed, nende Euroopa Liidus täideviimise eesmärgil (ELT L 327, 5.12.2008, lk 27)
                  
                              —
                           
                           
                              Nõukogu 26. veebruari 2009. aasta raamotsus 2009/299/JSK, millega muudetakse raamotsuseid 2002/584/JSK, 2005/214/JSK, 2006/783/JSK, 2008/909/JSK ning 2008/947/JSK, edendades seeläbi isikute menetlusõigusi ja tõhustades selliste otsuste vastastikuse tunnustamise põhimõtte kohaldamist, mis tehakse, kui asjaomane isik ei viibi isiklikult kohtulikul arutelul (ELT L 81, 27.3.2009, lk 24)
                           
                        
            
                  27.
               
               
                  Nõukogu 16. detsembri 2008. aasta otsus 2008/976/JSK Euroopa õigusalase koostöö võrgustiku kohta (ELT L 348, 24.12.2008, lk 130)
               
            
                  28.
               
               
                  Nõukogu 26. veebruari 2009. aasta raamotsus 2009/315/JSK, mis käsitleb karistusregistrite andmete vahetamise liikmesriikidevahelist korraldust ja andmete sisu (ELT L 93, 7.4.2009, lk 23)
               
            
                  29.
               
               
                  Nõukogu 6. aprilli 2009. aasta otsus 2009/316/JSK, Euroopa karistusregistrite infosüsteemi (ECRIS) loomise kohta raamotsuse 2009/315/JSK artikli 11 kohaldamiseks (ELT L 93, 7.4.2009, lk 33)
               
            
                  30.
               
               
                  Nõukogu 6. aprilli 2009. aasta otsus 2009/371/JSK, millega asutatakse Euroopa Politseiamet (Europol) (ELT L 121, 15.5.2009, lk 37)
               
            
                  31.
               
               
                  Nõukogu 30. novembri 2009. aasta otsus 2009/934/JHA, millega võetakse vastu rakenduseeskirjad, millega reguleeritakse Europoli suhteid partneritega, sealhulgas isikuandmete ja salastatud teabe vahetamist (ELT L 325, 11.12.2009, lk 6)
               
            
                  32.
               
               
                  Nõukogu 30. novembri 2009. aasta otsus 2009/936/JSK, millega võetakse vastu Europoli analüüsimiseks koostatud tööfaile käsitlevad rakenduseeskirjad (ELT L 325, 11.12.2009, lk 14)
               
            
                  33.
               
               
                  Nõukogu 30. novembri 2009. aasta otsus 2009/968/JSK, millega võetakse vastu Europoli teabe konfidentsiaalsust käsitlevad eeskirjad (ELT L 332, 17.12.2009, lk 17)
               
            
                  34.
               
               
                  Nõukogu 23. oktoobri 2009. aasta raamotsus 2009/829/JSK Euroopa Liidu liikmesriikides vastastikuse tunnustamise põhimõtte kohaldamise kohta järelevalvemeetmete rakendamise otsuste kui kohtueelse kinnipidamisega seotud alternatiivse võimaluse suhtes (ELT L 294, 11.11.2009, lk 20)
               
            
                  35.
               
               
                  Nõukogu 30. novembri 2009. aasta otsus 2009/917/JSK infotehnoloogia tollialase kasutamise kohta (ELT L 323, 10.12.2009, lk 20)